
 TALLINNA LINNAAMETNIK 2003. AASTAL

Käesolev töö sisaldab ülevaateid linna ametnikkonna soolisest ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2003 kuni 31. detsembrini 2003. Küsitlusega olid hõlmatud kõik linna ametiasutused, kusjuures teenistujad olid jaotatud põhigruppidesse: juhid, nõunikud, vanemametnikud ja nooremametnikud ning abiteenistujad. Abiteenistujaid vaadeldi ainud soolise ja vanuselise jaotuse järgi. Võrdlusmaterjalina on kasutatud 1999. aastal ning 2001. ja 2002. aastal läbiviidud küsitluse tulemusi.

Töös antakse lühiülevaade alates 1999. aastast toimunud muudatustest linna ametiasutuste struktuuris ja teenistujate koosseisus.

Tallinna linna ametiasutuste struktuur ja teenistujate koosseis aastatel 1999-2003

1999. aasta lõpus oli Tallinnas 29 ametiasutust: linnavolikogu kantselei, linnakantselei, 19 ametit ja 8 linnaosa valitsust, mille koosseisus oli kokku 2408 ametikohta.

Seoses linna juhtimisstruktuuri korrastamisega vaadeldaval ajavahemikul toimus rida ümberkorraldusi ametiasutuste struktuuris ja teenistujate koosseisus.

Alates 1. jaanuarist 2000 reorganiseeriti linnaosade haridusosakonnad.

Alates 1. septembrist 2000:

· korraldati Kultuuriamet ja Muinsuskaitseamet ümber Tallinna Kultuuriväärtuste Ametiks;

· Spordiamet ja Noorsooamet korraldati ümber Tallinna Spordi- ja Noorsooametiks.

Alates 1. novembrist 2000:

· korraldati ümber Rahandusameti tegevus ning tema ülesanded pandi Tallinna Linnakantseleile.

Alates 1. jaanuarist 2001:

· korraldati ümber Sisekontrolli Ameti tegevus ning tema ülesanded pandi Tallinna Linnakantseleile;

· korraldati Omandireformiamet, Linnaplaneerimise Ameti maa hinna osakond ja Linnavaraameti ehituskruntide osakond ja maakorralduse osakond ümber Tallinna Maa-ametiks;

· korraldati Linnaplaneerimise Amet, Keskkonnaamet ja Transpordiamet ümber Tallinna Säästva Arengu ja Planeerimise Ametiks;

· Linnavaraamet korraldati ümber Tallinna Elamumajandusametiks;

Hinna- ja Konkurentsiamet, Linnamajanduse Amet ja Turismiamet (viimane oli ametiasutus alates 01. jaanuarist 2000 ning moodustatud linna asutuse Tallinna Turismiinfo baasil) korraldati ümber Tallinna Ettevõtlusametiks.

Alates 1. veebruarist 2001 moodustati Tallinna Turvalisus- ja Integratsiooniamet, mille tegevus lõpetati 1. märtsist 2002.

2003. aastal toimunud suuremad struktuurimuudatused:

Alates 1. jaanuarist 2003

· moodustati Säästva Arengu ja Planeerimise Ameti (SAPA) ühistranspordi teenistuse ja keskkonna osakonna baasil Tallinna Transpordi- ja Keskkonnaamet. SAPA koosseisus olnud teedeehituse valdkonna spetsialistid ja liiklusosakond viidi üle Kommunaalameti koosseisu. SAPA hallatav asutus Tallinna Liikluskorralduskeskus viidi kuni selle ümberkorraldamiseni üle Kommunaalameti haldusalasse.

· Ettevõtlusameti koosseisus moodustati senise kaubanduspoliitika teenistuse baasil hinna- ja tarbijakaitse teenistus.

· Linnaosa valitsuste ametikohtade arv kasvas põhiliselt uute lastekaitse spetsialistide ja hooldustöötajate ametikohtade moodustamisega linnaosade valitsuste sotsiaalhoolekande osakondades.

Alates 7. maist 2003 lõpetati Kommunaalameti hallatava asutuse Tallinna Liikluskorralduskeskus tegevus ja tema funktsioonid pandi Kommunaalametile. Liiklusosakonna baasil moodustai liiklusteenistus, mille koosseisus on liikluskorralduse osakond ja parkimiskorralduse osakond. Seoses Kommunaalametile pandud täiendavate tööülesannete ja töömahu suurenemisega korraldati ümber arenguosakond, heakorraosakond, ehituse ja järelvalve osakond ning moodustati inseneriosakond ja kantselei.

Alates 1. oktoobrist 2003 moodustati Elamumajandusameti koosseisus üürikomisjon.

Alates 1. novembrist 2003 moodustati Tuletõrje- ja Päästeameti koosseisus munitsipaalpolitsei.

31. detsembri 2003 seisuga oli Tallinnas 23 ametiasutust: linnavolikogu kantselei, linnakantselei, 13 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1937 ametikohta (vt tabel 1).

Tallinna linna ametiasutuste teenistujate ametikohtade jaotus 

Tallinna linna 23 ametiasutuse koosseisus oli seisuga 31.12.2003 kokku 1937 ametikohta (vt  tabel 2), sellest:

1198,5 ametniku (62%) ja 738,5 abiteenistuja (38%) ametikohta.

Ametnike ametikohtade osatähtsus teenistujate ametikohtade üldarvust on 2003. aastal suurenenud 3% (1999 – 61%, 2001 – 59%; 2002 – 59%, 2003 – 62%).

Ametnike ametikohtadest oli:

207 juhti (17%),

55 nõunikku (4%),

896,5 vanemametnikku (74%),

40 nooremametnikku (5%).

Võrreldes 1999. aastaga on kasvanud vanemametnike ametikohtade osatähtsus ametnike üldarvust 11% võrra (1999 – 63%) nooremametnike osatähtsuse (1999 – 16%) vähenemise arvel. Nõunike osatähtsus on võrreldes 1999. aastaga tõusnud 3%-lt 4%-le. Juhtide osatähtsus on vähenenud 18%-lt 17%-le.

Abiteenistujate 738,5-st ametikohast moodustasid 74% (548 ametikohta) Tuletõrje- ja Päästeameti abiteenistujate ametikohad (tuletõrjujad, päästjad jt) ning 22% (163 ametikohta) linnaosade valitsuste abiteenistujate ametikohad (põhiliselt sotsiaalhoolekande osakondade hooldustöötajad).

Graafik 1: Teenistujate ametikohtade jaotus põhigruppide lõikes (seisuga 31.12.2003)

Graafik 2: Ametnike ametikohtade jaotus põhigruppide lõikes (seisuga 31.12.2003)

Tallinna linna ametiasutuste teenistujate jaotus põhigruppide lõikes 

Tallinna linna ametiasutustes oli seisuga 31.12.2003 kokku tööl 1773 teenistujat (vt tabel 3),

sellest 1197 ametnikku (68%) ja 576 abiteenistujat (32%); 2002.a vastavalt 67% ja 33% ja 2001.a vastavalt 66% ja 34%.

Ametnikest oli teenistuses:

206 juhti (17% ametnike üldarvust),

54 nõunikku (5%),

899 vanemametnikku (75%),

38 nooremametnikku (3%).

Erinevus kinnitatud koosseisu ja tegelikult 31.12.2003 seisuga tööl olnud teenistujate arvus:

	Teenistuja põhigrupp
	Kinnitatud

koosseisus ametikohti
	Tööl olnud teenistujate arv
	Erinevus:

vähem (-)

rohkem (+)

	Juhid
	207
	206
	-1

	Nõunikud
	55
	54
	-1

	Vanemametnikud
	896,5
	899
	+2,5

	Nooremametnikud
	40
	38
	-2

	Ametnikud kokku
	1198,5
	1197
	-1,5

	Abiteenistujad
	738,5
	576
	-162,5

	Kõik kokku
	1937
	1773
	-164


Juhtide, nõunike ja nooremametnike põhigruppides on erinevus vakantsete kohtade arvel. Vanemametnike kinnitatust suurem arv on tingitud ajutiselt äraolevate (teenistussuhe oli peatunud 34-el vanemametnikul) ametnike asendajate teenistusse võtmist. Abiteenistujate osas on erinevuse põhjuseks põhiliselt tuletõrje- ja päästetöötajate vakantsed ametikohad.

Tabelid sisaldavad 31.12.2003 seisuga tööl olnud teenistujate arvu, sealhulgas ka koosseisuväliseid teenistujaid ja teenistujad, kelle teenistussuhe oli peatunud.

Edaspidi vaadeldakse ainult 31.12.2003 linna ametiasutuses teenistuses olnud ametnikke.

Graafik 3: Ametnike jaotus põhigruppide lõikes (seisuga 31.12.2003)

Teenistuses olevate vanemametnike osatähtsus ametnike arvust on kasvanud võrreldes 1999. aastaga 10% (1999 – 65%). Kasv on olnud kõigil vaadeldavatel aastatel (2001 – 71%, 2002 – 72%) nooremametnike osatähtsuse vähenemise arvel (1999 – 14%, 2001 – 8%, 2002 – 7%). Teenistuses olevate juhtide osatähtsus on vähenenud võrreldes 1999. aastaga 1% võrra (1999 – 18%) ja nõunike osatähtsus suurenenud 2% võrra (1999 – 3%, 2001 – 4%, 2002 –4%).

Ametnike sooline jaotus

Tallinna linna ametisutustes 31.12.2003 seisuga teenistuses olnud 1197 ametnikust (vt tabel 3) on:

naisi 821 ehk 69%

mehi 376 ehk 31%

	Põhigrupp


	Naisi
	Naisi, %
	Mehi
	Mehi, %

	Juhid
	93
	45
	113
	55

	Nõunikud
	30
	56
	24
	44

	Vanemametnikud
	673
	75
	226
	25

	Nooremametnikud
	25
	66
	13
	34

 Graafik 4: Ametnike sooline jaotus põhigruppide lõikes (seisuga 31.12.2003)

Linna teenistuses olevate meesametnike osatähtsus on kasvanud võrreldes 1999. aastaga 28% –lt 31%-ni ning ei ole alates 2001. aastast muutunud. Põhigruppide kaupa on meeste osatähtsus kasvanud kõige enam nooremametnike hulgas 20%-lt 34%-le (2001 – 32%, 2002 – 41%); vanemametnike hulgas on meeste osatähtsus tõusnud 20%-lt 25%-le (2001 – 25%, 2002 – 24%). 2002. aastal oli nooremametnike arv, sh ka meeste osakaal suurem koosseisuväliste piletikontrolöride arvel.

Naisametnike osatähtsus on tõusnud juhtide põhigrupis 43%-lt 45%-le (2001 ja 2002–  47%,) ja nõunike põhigrupis 55%-lt 56%-le (2001 – 54%, 2002 – 57%).

Ametnike vanuseline jaotus

Tallinna linna ametiasutustes seisuga 31.12.2003 teenistuses olnud 1197 ametnikust (vt tabel 3) on:

42% ametnike (500 ametnikku) vanus alla 40 aasta,

28% ametnikest (338 ametnikku) vanuses 41-50 aastat,

30% ametnikest (359 ametnikku) vanemad kui 51 aastat.

Võrreldes 1999. aastaga on ametnikkond noorenenud, alla 40-aastaste ametnike arv on kasvanud 7% (1999 – 35%; 2001ja 2002 – 42%) ja jäänud 2001. aasta tasemele.

Alla 21-aasta vanuseid on 6 ametnikku: neli mees- ja üks naisametnik vanemametnike põhigrupis ja üks naisametnik nõunike põhigrupis.

Graafik 5: Ametnike vanuseline jaotus põhigruppide lõikes (seisuga 31.12.2003)

%-des

	Põhigrupp/Vanus


	alla 21
	21-30
	31-40
	41-50
	51-60
	61-65
	üle 65

	Juhid
	
	13
	22
	34
	25
	6
	

	Nõunikud
	2
	31
	27
	16
	22
	2
	

	Vanemametnikud
	1
	25
	16
	28
	25
	5
	

	Nooremametnikud
	
	18
	26
	30
	21
	5
	

	Kokku
	1
	23
	18
	28
	25
	5
	


Juhtide põhigrupis on vanus suhteliselt kõrgem – 65% juhtidest ehk 134 juhti on üle 40 aastased (2001 – 60%, 2002 – 62%), neist 52% on vanuses 41-50 aastat (2001 – 58%, 2002 – 55%).

Nõunike põhigrupis on alla 40-aastaseid nõunikke 59% ehk 32 nõunikku (2001 ja 2002 - 63%), neist 49% ehk 17 nõunikku on vanuses 21-30 aastat (2001 – 72%, 2002 – 48%).

Vanemametnike põhigrupis on 42% ametnikest (379 vanemametnikku) alla 40-aastased (2001 ja 2002. aastal samuti 42%). Üle 40-aastatest vanemametnikest (520 ametnikku) moodustavad 41-50 aastased vanemametnikud 48% (248 ametnikku), 2001 – 51%, 2002 – 47%.

Nooremametnike põhigrupis on alla 40-aastaseid ametnikke 45% (17 nooremametnikku), üle 40-aastaste nooremametnike hulgas (21 ametnikku) moodustavad 41-50 aastased ametnikud 52% (11 ametnikku), 2001 – 48%, 2002 – 38%.

Ametnike jaotus haridustaseme järgi 

Tallinna linna ametiasutustes seisuga 31.12.2003 teenistuses olnud 1197 ametnikust (vt tabel 4) on:

62% (743 ametnikku) kõrgharidusega (2001 – 58%, 2002 – 60%), 

19% (232 ametnikku) keskeriharidusega (2001 – 22%, 2002 – 20%),

Graafik 6: Ametnike jaotus haridustaseme järgi (seisuga 31.12.2003)

Võrreldes 1999. aastaga on kasvanud ametnike hulgas kõrgharidusega ametnike osatähtsus 9 % (1999 – 51 %, 2001 – 58%, 2002 – 60%).

Juhtide hulgas on kõrgharidusega juhtide osatähtsus kasvanud 78% -lt 1999. aastal 87%-le 2003. aastal (2001 ja 2002 – 86%).

Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 58%-le 2003. aastal (2001 – 55%, 2002 – 57%) ja nooremametnike hulgas vastavalt 8%-lt 13%-le (2001 – 17%, 2002 – 20%).

Haridustase on langenud aga nõunike põhigrupis. Kui 1999.a oli kõrgharidusega nõunikke 85%, siis 2003.a. – 78% (2001 – 78%, 2002 – 72%), samas on suurenenud aga kõrgkoolis õppivate nõunike arv 7%-lt 2001.aastal 13%-le 2003.aaastal (2002 – 22%). Võrreldes 2002.aastaga on 2003 aastal kõrgharidusega nõunike osakaal suurenenud 6%.
Kõrgharidust eeldavate ametikohtade arvust ja nende täitmisest seisuga 31.12.2003 annab ülevaate tabel 5.

Ametnike ametikohtade arvust (1198,5 ametikohta) eeldab kõrgharidust 61% ametikohtadest (2001 – 58%, 2002 – 62%):

juhtide 207-st ametikohast eeldab kõrgharidust 98% ametikohti (kõrgharidust ei eeldata vaid 4 komandopealiku asetäitja ametikohal Tuletõrje- ja Päästeametis, kus on nõutav erialane haridus);

nõunike ametikohad eeldavad kõik kõrgharidust;

vanemametnike puhul eeldatakse kõrgharidust 52% ametikohtadest (2001 – 50%, 2002 – 54%).

Kõrgharidust eeldavate ametikohtade arvust (727,5) on täidetud 97% (704,5 ametikohta), neist kõrgharidusega ametnikega 84% (592,5 ametikohta), 2002. aastal oli kõrgharidusega ametnikega täidetud  82% ametikohtadest, mis eeldasid kõrgharidust.

Põhigruppide lõikes on kõrgharidust eeldavate ametikohtade täitmine kõrgharidusega ametnikega järgmine:

juhid 87% (2001 – 88%, 2002 – 88%), 

nõunikud 78% (2001 – 78%, 2002 – 72%),

vanemametnikud 83% (2001 – 86%, 2002 – 81%).

Kõrgharidus on 517 vanemametnikul, kõrgharidust eeldab 470,5 vanemametniku ametikohta, millest täidetud on 451,5 ametikohta ja neist kõrgharidusega ametnikega on täidetud 376,5 ametikohta. Siit järeldub, et kõrgharidust eeldaval ametikohal töötab ilma kõrgharidust omamata 75 vanemametnikku, 140 kõrgharidusega vanemametnikku töötavad aga sellisel vanemametniku ametikohtadel, mis ei eelda kõrgharidust. 

Seisuga 31.12.2003 õppis kõrgkoolis (s.h kraadiõpe) või mujal õppeasutuses 15% ametnikest ehk 174 ametnikku, neist 19 juhti, 13 nõunikku, 139 vanemametnikku ja 3 nooremametnikku.

Õppijate arv kõrgkoolis (s.h kraadiõpe)või mujal õppeasutuses ja õppijate osatähtsus ametnike arvust aastatel 2001-2003 on olnud järgmine:

	
	2001
	
	2002
	
	2003
	

	
	Õppijate arv
	Õppijaid ametnike arvust
	Õppijate arv
	Õppijaid ametnike arvust
	Õppijate arv
	Õppijaid ametnike arvust

	Juhid
	17
	9%
	20
	10%
	19
	9%

	Nõunikud
	3
	7%
	10
	22%
	13
	24%

	Vanemametnikud
	90
	11%
	100
	12%
	139
	15%

	Nooremametnikud
	3
	3%
	5
	6%
	3
	8%

	Ametnikud kokku
	113
	10%
	135
	12%
	174
	15%


Kõrgkoolis õppijate arv kasvab iga aastaga, õppijate osakaal ametnike arvust on kasvanud 10%-lt 2001.aastal 15%-le 2003. aastal.

Ametnike jaotus teenistusstaaži järgi

Tallinna linna ametiasutustes seisuga 31.12.2003 teenistuses olnud 1197 ametnikust (vt tabel 6) on avaliku teenistuse staaži:

alla 5 aasta – 39% ametnikest (2002 – 44%),
5-10 aastat – 28% ametnikest (2002 – 27%),
üle 10 aasta – 33% ametnikest (2002 – 29%).
Juhtide osas on 2003. aastal suurenenud üle 10-aastase avaliku teenistuse staažiga ametnike arv 40%-lt 45%-le ja alla 1-aastase staažiga juhtide arv vähenenud 7%lt 3%-le.

Alla 1-aastase avaliku teenistuse staažiga nõunike arv on vähenenud 22%-lt 9%le.

 Graafik 7: Ametnike jaotus teenistusstaaži järgi põhigruppide kaupa (seisuga 31.12.2003)

%-des

	Põhigrupp


	alla 1 aasta
	1-5 aastat
	5-10 aastat
	üle 10 aasta

	Juhid
	3
	30
	22
	45

	Nõunikud
	9
	48
	19
	24

	Vanemametnikud
	9
	31
	30
	30

	Nooremametnikud
	21
	21
	21
	37

	Kokku
	8
	31
	28
	33


Staaži linna ametiasutustes alla 5 aasta on 45% ametnikest (2001 ja 2002 aastal – 50%), (neist 24%-l on staaž alla ühe aasta ja 76%-l on staaž 1-5 aastat ); 5-10 aastat – 27% ametnikest ja üle 10 aasta – 28% ametnikest.

Suures osas on ametnike avaliku teenistuse staaž seotud teenistusega linna ametiasutustes.

Ametnike liikumine linna ametiasutustes

Perioodil 01.01.2003 kuni 31.12.2003 on linna ametiasutustesse teenistusse asunud (vt tabel 7) kokku 236 ametnikku. 63% (2001 –  61%, 2002 – 53%) teenistusse asunud ametnikest oli kõrgharidusega, 14% (2001 –  17%, 2002 – 16%) keskeriharidusega ja 23% (2001 – 22%, 2002 – 31%)  keskharidusega. Seega on 2003. aastal suurenenud tööle asunute hulgas kõrgharidusega töötajate osakaal ja vähenenud keskharidusega tööleasunute osakaal.

Teenistusse asunud ametnikest moodustasid 46% (2001 –  67%, 2002 – 15%) avalikust teenistusest tulnud ametnikud, 25% (2001 – 16%, 2002 – 53%) erasektorist tulnud ametnikud ja 29% (2001 – 17%, 2002 – 32%) mujalt (s.h ka kohe pärast kõrgkooli lõpetamist) tulnud ametnikud.

Avalikust sektorist tulnud ametnikest on 44% (2001 – 85%, 2002 – 21%) tulnud linna teistest ametiasutustest.

2001. aastal oli linna teistest ametiasutustest tööleasujate suur osakaal seotud 1. jaanuarist 2001 mitmete linna ametiasutuste ümberkorraldamisega ning sellest tuleneva ametnike liikumisega ühest linna ametiasutusest teise (nimetati ametisse uutes moodustatud ametiasutustes). 2003 aastal oli linna teistest ametiasutustest tööleasujate suur osakaal seotud SAPA ümberkorraldamisega ning selle baasil alates 1. jaanuarist 2003 Transpordi- ja Keskkonnaameti moodustamisega. Kuna tegemist on erinevate ametiasutustega, siis ametnikud vabastati ametist ühes ametiasutuses ja nimetati uuesti ametisse uues ametiasutuses. 

2003. aastal uuenes linna ametiasutuses kõigi ametnike koosseis kokku 16% (188 väljastpoolt süsteemi tulnud ametnikku 1198,5 ametniku ametikohast), sealhulgas põhigruppide kaupa:

juhid – 11% (2001 – 12%, 2002 – 11%),

nõunikud – 29% (2001 – 37%, 2002 – 42%),

vanemametnikud – 15% (2001 – 12%, 2002 – 13%),

nooremametnikud – 35% (2001 ja 2002 – 58%).

236-st uuest ametnikust tulid 108 ametnikku, s.o 46% avalikust teenistusest (s.h 48 ametnikku linna teistest ametiasutustest ehk 44% avalikust teenistusest tulnud ametnikest); 59 ametnikku, s.o 25% erasektorist ja 69 ametnikku, s.o 29% mujalt.

Avalikust teenistusest tuli 19 ametnikku (neist 18 kõrgharidusega) juhi ametikohale; 9 kõrgharidusega ja 2 keskharidusega ametnikku nõuniku ametikohale; 71 ametnikku (neist 76% kõrgharidusega) vanemametniku ametikohale ja 7 nooremametniku ametikohale.

Erasektorist tuli 9 töötajat (neist 8 kõrgharidusega) juhi ametikohale; 4 töötajat (neist 2 kõrgharidusega) nõuniku ametikohale; 40 töötajat (neist 50% kõrgharidusega) vanemametniku ametikohale ja 6 töötajat nooremametniku ametikohale.

Mujalt tuli 3 kõrgharidusega töötajat juhi ametikohale; 2 töötajat (neist 1 kõrgharidusega) nõuniku ametikohale; 56 töötajat (neist 52% kõrgharidusega) vanemametniku ametikohale ja 8 töötajat nooremametniku ametikohale.

Juhi ametikohale tulnud 31-st uuest ametnikust tuli 8 linna teisest ametiasutusest. Uutest juhtidest on 29 ehk 94% kõrgharidusega ja 2 ehk 6% keskeriharidusega. 

Nõunike ametikohale tulnud 17-st uuest ametnikust on 12 ehk 71% kõrgharidusega ja 5 keskharidusega. 

Vanemametniku ametikohale tuli väljastpoolt linna ametiasutusi kokku 165 töötajat, neist 49% kõrgharidusega.

60% (113 töötajat) väljastpoolt süsteemi tulnud ametnikest olid kõrgharidusega.

2002. aastal uuenes linna ametiasutuses kõigi ametnike koosseis kokku samuti 16% ja 2001. aastal 15%.

Perioodil 01.01.2003 kuni 31.12.2003 on linna ametiasutustest lahkunud (vt tabel 8) 192 ametnikku, s.o 16% (2001 – 9%, 2002 – 15%) linna ametiasutuste ametnike ametikohtade üldarvust (1198,5), neist 46 ametnikku ehk 24% on asunud tööle linna teises ametiasutuses.

Kui lahutada ametiasutusest lahkunud ametnike arvust ametnike arv, kes asusid tööle teises linna ametiasutuses, siis on linnateenistusest lahkunud 12% ametnikest (2001 – 8%, 2002 – 14%). 

Ametiasutusest lahkujatest moodustavad:

juhid – 14% (2001 – 25%, 2002 – 15%),

nõunikud – 5% (2001 – 15%, 2002 – 14%),

vanemametnikud – 55% (2001 – 56%, 2002 – 54%),

nooremametnikud – 26% (2001 – 4%, 2002 –17%).

Lahkunud ametnikest 66 ametnikku, s.o 34% (2001 – 19%, 2002 – 10%) asusid teenistusse teisel ametikohal avalikus sektoris, neist 46 ametnikku, s.o 70% (2001 –  50%, 2002 – 53%) linna teistes ametiasutustes; 26 ametnikku, s.o 14% (2001 – 21%, 2002 – 28%) asusid tööle erasektorisse; 7 ametnikku, s.o 4% (2001 – 3%, 2002 – 5%) siirdusid pensionile ja 93 ametniku osas, s.o 48% (2001 – 58%, 2002 – 57%) puuduvad andmed nende edasise tegevuse kohta. Kui 2002. aastal vähenes ametnike osakaal, kes asusid pärast linnateenistusest lahkumist teenistusse teisel ametikohal avalikus sektoris 9%, siis 2003. aastal suurenes nende ametnike arv 24% võrra. Kui 2002. aastal suurenes ametnike osakaal, kes asusid tööle erasektoris 7% siis 2003.aastal vähenes see 14% võrra (28%-lt 14%-le).

Lahkunud ametnike haridustase oli madalam, kui teenistuses olevate ja teenistusse võetud ametnike haridustase.

Kui teenistuses olevatest ametnikest omasid kõrgharidust 62%, teenistusse võetud ametnikest 63%, siis lahkunud ametnikest oli kõrgharidus 55%-l.

Kokkuvõtteks 

Tallinna linna ametnikkonda kirjeldades võib öelda:

· Tallinna linnaametnik on noor. 42% ametnikest on alla 40-aastased. 30% ametnikest on vanemad kui 51 aastat. Võrreldes 1999. aastaga, mil alla 40-aastaseid ametnikke oli 35%, on ametnikkond noorenenud. Ametnike vanuseline struktuur ei ole viimasel kolmel aastal enam oluliselt muutunud.

· Tallinna linnaametnik on hea haridusega. 62% ametnikest on kõrgharidusega. Võrreldes 1999. aastaga, mil kõrgharidusega ametnikke oli 51%, on linnaametnike haridustase tõusnud. 2001. aastal oli kõrgharidusega ametnikke 58% ja 2002. aastal 60%.

· Tallinna linnaametnik õpib. Iga aastaga kasvab kõrgharidust omandavate ametnike arv. Kui 2001. aastal jätkas oma haridusteed kõrgkoolis (s.h kraadiõpe) 10% ametnikest ehk 113 ametnikku, 2002. aastal – 12%  ametnikest ehk 135 ametnikku, siis 2003. aastal õppis 15% ametikest ehk 174 ametnikku.

· Tallinna linnas naistel ja meestel võrdsed võimalused. Juhtide hulgas on naisi – 45%, mehi – 55% ja nõunike hulgas on naisi – 56% ja mehi – 44%. Suurem on aga naiste osa vanemametnike hulgas – 75% ja nooremametnike hulgas – 66%. Kokku moodustavad linnaametnikest naised 69% ja mehed 31%. Võrreldes 1999. aastaga, mil mehi oli 28% ametnikest, on linnaametnike hulgas kasvanud meeste osa.

· Linnateenistuses on valdavalt uue põlvkonna ametnikud. 67% moodustavad ametnikud, kelle avaliku teenistuse staaž on alla 10 aasta.

� EMBED MSGraph.Chart.8 \s ���





� EMBED MSGraph.Chart.8 \s ���





� EMBED MSGraph.Chart.8 \s ���





� EMBED MSGraph.Chart.8 \s ���





� EMBED MSGraph.Chart.8 \s ���





� EMBED MSGraph.Chart.8 \s ���





� EMBED MSGraph.Chart.8 \s ���








[image: image8.wmf]Nõunikud

4%

Juhid

17%

Nooremametnikud

5%

Vanemametnikud

74%

[image: image9.wmf]Juhid

17%

Nõunikud

5%

Vanemametnikud

75%

Nooremametnikud

3%

[image: image10.wmf]0%

10%

20%

30%

40%

50%

60%

70%

80%

90%

100%

Juhid

Nõunikud

Vanem-

ametnikud

Noorem-

ametnikud

Ametnikud

kokku

üle 65

61-65

51-60

41-50

31-40

21-30

alla

21

[image: image11.wmf]45

56

75

66

69

55

44

25

34

31

0

10

20

30

40

50

60

70

80

90

100

Juhid

Nõunikud

Vanemametnikud

Nooremametnikud

Ametnikud kokku

%

Naisi, %

Mehi, %

[image: image12.wmf]87

78

58

13

62

23

19

19

22

19

68

19

8

5

0%

10%

20%

30%

40%

50%

60%

70%

80%

90%

100%

Juhid

Nõunikud

Vanem-

ametnikud

Noorem-

ametnikud

Kokku

Keskharidus

Keskeriharidus

Kõrgharidus

[image: image13.wmf]0

10

20

30

40

50

60

alla 1 aasta

1-5 aastat

5-10 aastat

üle 10 aasta

%

Juhid

Nõunikud

Vanemametnikud

Nooremametnikud

[image: image14.wmf]Vanemametnikud

46%

Abiteenistujad

38%

Nooremametnikud

3%

Nõunikud

2%

Juhid

11%

_1139035829

_1139038801

_1139039337

_1139222480

_1139039060

_1139035850

_1139031180

